7 artikla

Tukihakemusten muuttaminen tai peruuttaminen

muiden interventioiden osalta milloin tahansa ennen jäsenvaltion asettaman määräajan päättymistä; määräajan on oltava vähintään 15 kalenteripäivää ennen sitä päivämäärää, jona ensimmäinen maksuerä tai ennakkomaksu suoritetaan asetuksen (EU) 2021/2116 44 artiklan mukaisesti. Muutokset ja peruutukset eivät kuitenkaan ole sallittuja sen jälkeen kun tuensaajalle on ilmoitettu jäsenvaltion aikomuksesta tehdä tarkastus paikalla tai tuensaaja on saanut tiedon noudattamatta jättämisestä, joka on havaittu etukäteen ilmoittamattomassa paikalla tehdyssä tarkastuksessa. Muutokset ja peruutukset ovat kuitenkin sallittuja niiltä osin, joita paikalla tehdyssä tarkastuksessa havaittu noudattamatta jättäminen ei koske;

asetuksen (EU) 2021/2115 34 artiklan mukaisten nautaeläimiä tai lampaita ja vuohia koskevien eläinperusteisten interventioiden osalta milloin tahansa ennen jäsenvaltion asettaman määräajan päättymistä; määräajan on oltava vähintään 15 kalenteripäivää ennen sitä päivämäärää, jona ensimmäinen maksuerä tai ennakkomaksu suoritetaan asetuksen (EU) 2021/2116 44 artiklan mukaisesti. Muutokset ja peruutukset ovat kuitenkin sallittuja eläinten tunnistamista ja rekisteröintiä koskevan tukikelpoisuusedellytyksen osalta ainoastaan ennen jäsenvaltion asetuksen (EU) 2021/2115 34 artiklan 2 kohdan toisen virkkeen mukaisesti vahvistamaa päivämäärää ja edellyttäen ettei tämän kohdan ensimmäisessä virkkeessä tarkoitettu määräaika ole umpeutunut. Muutokset ja peruutukset eivät kuitenkaan ole sallittuja sen jälkeen kun tuensaajalle on ilmoitettu jäsenvaltion aikomuksesta tehdä tarkastus paikalla tai tuensaaja on saanut tiedon noudattamatta jättämisestä, joka on havaittu paikalla tehdyssä tarkastuksessa, joka on tehty etukäteen ilmoittamattomatta. Muutokset ja peruutukset ovat kuitenkin sallittuja niiltä osin, joita paikalla tehdyssä tarkastuksessa havaittu noudattamatta jättäminen ei koske;

pinta-alamonitorointijärjestelmään kuuluvien interventioiden osalta milloin tahansa ennen jäsenvaltion asettaman määräajan päättymistä; määräajan on oltava vähintään 15 kalenteripäivää ennen sitä päivämäärää, jona ensimmäinen maksuerä tai ennakkomaksu suoritetaan asetuksen (EU) 2021/2116 44 artiklan mukaisesti. Muutokset ja peruutukset eivät kuitenkaan ole sallittuja tukikelpoisuusedellytyksiin, joihin ei voida soveltaa monitorointia, liittyvien sellaisten noudattamatta jättämisten osalta, jotka on havaittu muilla keinoin kuin pinta-alamonitorointijärjestelmällä tai hallinnollisessa tarkastuksessa, eivätkä myöskään sen jälkeen kun tuensaajalle on ilmoitettu jäsenvaltion aikomuksesta tehdä tarkastus paikalla;

2. Kun kyseessä on hallinnollisessa tarkastuksessa tai pinta-alamonitorointijärjestelmässä havaittu noudattamatta jättäminen, jäsenvaltion on ilmoitettava siitä tuensaajalle ja annettava tälle mahdollisuus muuttaa tukihakemusta tai peruuttaa se niiltä osin, joita noudattamatta jättäminen koskee, 1 kohdan a, b ja c alakohdan mukaisesti. Kun kyseessä on eläinten tunnistamista ja rekisteröintiä koskevan tukikelpoisuusedellytyksen noudattamatta jättäminen asetuksen (EU) 2021/2115 34 artiklan mukaisessa nautaeläimiä tai lampaita ja vuohia koskevassa eläinperusteisessa interventiossa, muutokset ja peruutukset ovat kuitenkin sallittuja ainoastaan ennen mainitun artiklan 2 kohdassa tarkoitettua jäsenvaltion kyseisten vaatimusten täyttämiselle vahvistamaa päivämäärää. Jotta prosessi olisi tuensaajille helpompi, jäsenvaltio voi tehdä tarvittavat korjaukset tukihakemuksen siihen osaan, jota noudattamatta jättäminen koskee. Jäsenvaltion on kuitenkin tällöin varmistettava, että tuensaaja on tietoinen jäsenvaltion tekemistä muutoksista ja että tällä on mahdollisuus reagoida, jos asiasta on erimielisyyttä.